ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ ขส. 8 /2555เรื่อง โครงสร้างองค์กร และอํานาจหน้าที่ขององค์กร\_\_\_\_\_\_\_\_\_\_\_\_\_\_\_\_\_\_\_\_\_\_\_ ตามที่สํานักงานได้มีประกาศที่ ขส. 3/2550 เรื่อง โครงสร้างองค์กร และอํานาจหน้าที่ขององค์กร ลงวันที่ 31 สิงหาคม พ.ศ. 2550 แจ้งข้อมูลเกี่ยวกับโครงสร้างและอํานาจหน้าที่ของคณะกรรมการ ก.ล.ต. อํานาจหน้าที่ของสํานักงาน โครงสร้างการแบ่งส่วนงานภายในสํานักงาน หน้าที่ของแต่ละส่วนงาน และสถานที่ติดต่อของสํานักงาน มาเพื่อทราบโดยทั่วกันแล้ว นั้น โดยที่คณะกรรมการ ก.ล.ต. ได้อนุมัติให้ปรับปรุงโครงสร้างองค์กรเพื่อรองรับภารกิจต่าง ๆ ของสํานักงาน โดยเพิ่มส่วนงานจากเดิม 17 ฝ่าย เป็น 21 ฝ่าย 2 ศูนย์ และปรับปรุงอํานาจหน้าที่ของส่วนงานต่าง ๆ ของสํานักงาน เพื่อให้การบริหารจัดการสํานักงานเป็นไปโดยสอดคล้องกับแผนกลยุทธ์ของสํานักงานสํานักงานจึงขอแจ้งข้อมูลที่เป็นปัจจุบันเกี่ยวกับโครงสร้างการแบ่งส่วนงานขององค์กรและอํานาจหน้าที่ของส่วนงานภายในสํานักงานมาเพื่อทราบโดยทั่วกัน โดยขอยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ ขส. 3/2550 เรื่อง โครงสร้างองค์กรและอํานาจหน้าที่ขององค์กร ลงวันที่ 31 สิงหาคม พ.ศ. 2550 และให้ใช้ประกาศนี้แทน ดังนี้ข้อ ๑ โดยที่พระราชบัญญัติหลักทรัพย์และตลาดหลักทรัพย์ พ.ศ. 2535 บัญญัติให้จัดตั้งสํานักงานคณะกรรมการกํากับหลักทรัพย์และตลาดหลักทรัพย์ ("สํานักงาน") และกําหนดให้มีคณะกรรมการกํากับหลักทรัพย์และตลาดหลักทรัพย์ ("คณะกรรมการ ก.ล.ต.") เพื่อทําหน้าที่กํากับดูแลและพัฒนาตลาดทุนของประเทศ และต่อมาพระราชบัญญัติหลักทรัพย์และตลาดหลักทรัพย์ พ.ศ. 2535 มีการแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้มีคณะกรรมการกํากับตลาดทุนเพิ่มเติมข้อ ๒ คณะกรรมการ ก.ล.ต. ประกอบด้วยประธานกรรมการซึ่งคณะรัฐมนตรีแต่งตั้งโดยคําแนะนําของรัฐมนตรี ปลัดกระทรวงการคลัง ปลัดกระทรวงพาณิชย์ ผู้ว่าการธนาคารแห่งประเทศไทย และกรรมการผู้ทรงคุณวุฒิซึ่งรัฐมนตรีแต่งตั้งโดยผ่านการคัดเลือกตามที่กําหนดในมาตรา 31/7 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 จํานวนไม่น้อยกว่าสี่คนแต่ไม่เกินหกคนเป็นกรรมการ โดยในจํานวนนี้อย่างน้อย ต้องเป็นผู้ทรงคุณวุฒิด้านกฎหมาย ด้านบัญชี และด้านการเงินด้านละหนึ่งคน และให้เลขาธิการเป็นกรรมการและเลขานุการคณะกรรมการ ก.ล.ต. มีอํานาจหน้าที่วางนโยบายการส่งเสริมและพัฒนา ตลอดจนกํากับดูแลในเรื่องหลักทรัพย์ ธุรกิจหลักทรัพย์ ตลาดหลักทรัพย์ ศูนย์ซื้อขายหลักทรัพย์ และธุรกิจที่เกี่ยวเนื่อง องค์กรที่เกี่ยวเนื่องกับธุรกิจหลักทรัพย์ การออกหรือเสนอขายหลักทรัพย์ต่อประชาชน การเข้าถือหลักทรัพย์เพื่อครอบงํากิจการ และการป้องกันการกระทําอันไม่เป็นธรรมเกี่ยวกับการซื้อขายหลักทรัพย์ อํานาจดังกล่าวรวมถึง(1) ออกระเบียบ ข้อบังคับ ประกาศ คําสั่ง หรือข้อกําหนดตามพระราชบัญญัติหลักทรัพย์และตลาดหลักทรัพย์ พ.ศ. 2535(2) กําหนดค่าธรรมเนียมสําหรับคําขออนุญาต คําขอรับใบอนุญาต ใบอนุญาตหรือการประกอบกิจการตามที่ได้รับใบอนุญาต(3) วางระเบียบเกี่ยวกับการปฏิบัติหน้าที่ของคณะอนุกรรมการ(4) ออกระเบียบ คําสั่ง และข้อบังคับเกี่ยวกับการพนักงาน ระบบพนักงานสัมพันธ์การบรรจุแต่งตั้งถอดถอน และวินัยพนักงานและลูกจ้างของสํานักงาน การกําหนดเงินเดือนและเงินอื่น ๆ รวมตลอดถึงการสงเคราะห์และสวัสดิการต่าง ๆ(5) กําหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชบัญญัติหลักทรัพย์และตลาดหลักทรัพย์ พ.ศ. 2535 (6) ปฏิบัติการอื่นใดเพื่อให้เป็นไปตามวัตถุประสงค์ของพระราชบัญญัติหลักทรัพย์และตลาดหลักทรัพย์ พ.ศ. 2535นอกจากนี้ คณะกรรมการ ก.ล.ต. ยังมีอํานาจหน้าที่ตามพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540 พระราชบัญญัติสัญญาซื้อขายล่วงหน้า พ.ศ. 2546 และพระราชบัญญัติทรัสต์เพื่อธุรกรรมในตลาดทุน พ.ศ. 2550 ดังต่อไปนี้อํานาจหน้าที่ตามพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540(1) กําหนดนโยบายเกี่ยวกับการแปลงสินทรัพย์เป็นหลักทรัพย์(2) กํากับดูแลให้นิติบุคคลเฉพาะกิจปฏิบัติตามพระราชกําหนดดังกล่าว(3) กําหนดประเภทของสินทรัพย์และหลักทรัพย์ที่อนุญาตให้ทําการแปลงสินทรัพย์เป็นหลักทรัพย์(4) ออกประกาศเพื่อปฏิบัติการตามพระราชกําหนดดังกล่าว(5) กําหนดค่าธรรมเนียมในการดําเนินการต่าง ๆ ตามพระราชกําหนดดังกล่าว(6) แต่งตั้งคณะอนุกรรมการหรือที่ปรึกษาเพื่อปฏิบัติอย่างหนึ่งอย่างใดตามที่คณะกรรมการ ก.ล.ต. มอบหมาย(7) วางระเบียบเกี่ยวกับการประชุมและการปฏิบัติหน้าที่ของคณะอนุกรรมการ(8) ปฏิบัติการอื่นใดเพื่อให้เป็นไปตามวัตถุประสงค์ของพระราชกําหนดดังกล่าวอํานาจหน้าที่ตามพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. มีอํานาจหน้าที่วางนโยบายเกี่ยวกับการส่งเสริมและพัฒนาตลอดจนกํากับดูแลในเรื่องสัญญาซื้อขายล่วงหน้า ธุรกิจสัญญาซื้อขายล่วงหน้า ศูนย์ซื้อขายสัญญาซื้อขายล่วงหน้า สํานักหักบัญชีสัญญาซื้อขายล่วงหน้า สมาคมกํากับผู้ประกอบธุรกิจสัญญาซื้อขายล่วงหน้า และการป้องกันการกระทําอันไม่เป็นธรรมเกี่ยวกับการซื้อขายสัญญาซื้อขายล่วงหน้า อํานาจหน้าที่ดังกล่าวรวมถึง(1) ออกระเบียบ ข้อบังคับ ประกาศ คําสั่ง หรือข้อกําหนดตามพระราชบัญญัติดังกล่าว(2) กําหนดค่าธรรมเนียมสําหรับการขออนุญาต การขอจดทะเบียน การขอความเห็นชอบ การออกใบอนุญาต การรับจดทะเบียน การให้ความเห็นชอบ หรือการประกอบกิจการตามที่ได้รับใบอนุญาต ที่ได้จดทะเบียน หรือที่ได้รับความเห็นชอบ(3) กําหนดขอบเขตและวิธีปฏิบัติในการปฏิบัติหน้าที่ของอนุกรรมการและเจ้าหน้าที่ที่เกี่ยวข้องตามพระราชบัญญัติดังกล่าว(4) กําหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชบัญญัติดังกล่าวอํานาจหน้าที่ตามพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. มีอํานาจหน้าที่วางนโยบายเกี่ยวกับการส่งเสริมและพัฒนา ตลอดจนกํากับดูแลทรัสต์เพื่อธุรกรรมในตลาดทุน อํานาจหน้าที่ดังกล่าวให้รวมถึง(1) ออกระเบียบ ข้อบังคับ ประกาศ คําสั่ง หรือข้อกําหนดตามพระราชบัญญัติดังกล่าว(2) กําหนดค่าธรรมเนียมสําหรับการขออนุญาต การอนุญาต หรือการประกอบธุรกิจตามพระราชบัญญัติดังกล่าว(3) กําหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชบัญญัติดังกล่าวข้อ ๓ คณะกรรมการกํากับตลาดทุนประกอบด้วยเลขาธิการเป็นประธานกรรมการ รองเลขาธิการซึ่งเลขาธิการมอบหมายหนึ่งคน ผู้อํานวยการสํานักงานเศรษฐกิจการคลังหรือรองผู้อํานวยการที่ได้รับมอบหมายหนึ่งคน และกรรมการผู้ทรงคุณวุฒิซึ่งรัฐมนตรีแต่งตั้งโดยผ่านการคัดเลือกตามที่กําหนดในมาตรา 31/7 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อีกไม่เกินสี่คนเป็นกรรมการ ทั้งนี้ ผู้ทรงคุณวุฒิอย่างน้อยสองคนต้องมีประสบการณ์ในการบริหารกิจการบริษัทที่มีหลักทรัพย์จดทะเบียนในตลาดหลักทรัพย์ หรือบริษัทหลักทรัพย์ให้เลขาธิการแต่งตั้งพนักงานของสํานักงานคนหนึ่งเป็นเลขานุการคณะกรรมการกํากับตลาดทุนคณะกรรมการกํากับตลาดทุนมีอํานาจหน้าที่ในการปฏิบัติการเพื่อให้เป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 และกฎหมายอื่น โดยต้องรับผิดชอบต่อคณะกรรมการ ก.ล.ต.อํานาจและหน้าที่ของคณะกรรมการกํากับตลาดทุนให้รวมถึง(1) ออกระเบียบ ข้อบังคับ ประกาศ คําสั่ง หรือข้อกําหนดในเรื่องการประกอบธุรกิจหลักทรัพย์ การออกและเสนอขายหลักทรัพย์ ตลาดหลักทรัพย์ ศูนย์รับฝากหลักทรัพย์ สํานักหักบัญชี นายทะเบียนหลักทรัพย์ สมาคมที่เกี่ยวเนื่องกับธุรกิจหลักทรัพย์ และการเข้าถือหลักทรัพย์เพื่อครอบงํากิจการ(2) รายงานผลการดําเนินงานเป็นระยะต่อคณะกรรมการ ก.ล.ต. ตามหลักเกณฑ์ เงื่อนไข และวิธีการที่คณะกรรมการ ก.ล.ต. กําหนด(3) ปฏิบัติการอื่นใดตามที่ได้รับมอบหมายจากคณะกรรมการ ก.ล.ต. หรือเพื่อให้เป็นไปตามวัตถุประสงค์ของพระราชบัญญัติหลักทรัพย์และตลาดหลักทรัพย์ พ.ศ. 2535 ข้อ ๔ สํานักงานมีเลขาธิการเป็นผู้รับผิดชอบในการดําเนินกิจการทั้งปวงของสํานักงาน ทั้งนี้ ในการดําเนินการดังกล่าวเลขาธิการต้องรับผิดชอบต่อคณะกรรมการ ก.ล.ต.สํานักงานมีอํานาจหน้าที่ปฏิบัติการใด ๆ เพื่อให้เป็นไปตามมติของคณะกรรมการ ก.ล.ต. และปฏิบัติงานอื่นตามบทบัญญัติแห่งพระราชบัญญัติหลักทรัพย์และตลาดหลักทรัพย์ พ.ศ. 2535 พระราชบัญญัติสัญญาซื้อขายล่วงหน้า พ.ศ. 2546 และพระราชบัญญัติทรัสต์เพื่อธุรกรรมในตลาดทุน พ.ศ. 2550 หรือตามกฎหมายอื่นอํานาจและหน้าที่ของสํานักงานดังกล่าวรวมถึงกรณีดังต่อไปนี้ ซึ่งเป็นไปเพื่อประโยชน์ในการดําเนินกิจการของสํานักงาน (1) ถือกรรมสิทธิ์หรือมีสิทธิครอบครองหรือมีทรัพยสิทธิต่าง ๆ สร้าง ซื้อ จัดหา ขาย จําหน่าย เช่า ให้เช่า เช่าซื้อ ให้เช่าซื้อ ยืม ให้ยืม รับจํานํา รับจํานอง แลกเปลี่ยนโอน รับโอน หรือดําเนินการใด ๆ เกี่ยวกับทรัพย์สินทั้งในและนอกราชอาณาจักร ตลอดจนรับทรัพย์สินที่มีผู้มอบให้(2) กู้ยืมเงินหรือให้กู้ยืมเงินและลงทุนหาผลประโยชน์(3) กําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ(4) รับค่าธรรมเนียมต่าง ๆ ตามที่กําหนดในกฎกระทรวงหรือตามที่คณะกรรมการ ก.ล.ต. และสํานักงานกําหนดและโดยที่สํานักงานได้รับการแต่งตั้งจากรัฐมนตรีว่าการกระทรวงการคลังตามประกาศกระทรวงการคลัง ลงวันที่ 29 มีนาคม พ.ศ. 2543 ให้เป็นนายทะเบียนตามพระราชบัญญัติกองทุนสํารองเลี้ยงชีพ พ.ศ. 2530 โดยให้มีผลตั้งแต่วันที่ 30 มีนาคม พ.ศ. 2543 เป็นต้นมา สํานักงานจึงมีอํานาจหน้าที่ในการกํากับและควบคุมโดยทั่วไปเพื่อให้เป็นไปตามพระราชบัญญัติดังกล่าวด้วยข้อ ๕ ตั้งแต่วันที่ 1 มกราคม พ.ศ. 2555 เป็นต้นไป โครงสร้างการดําเนินงานของสํานักงานโดยอนุมัติของคณะกรรมการ ก.ล.ต. แบ่งออกเป็นส่วนงานต่าง ๆ ดังนี้(1) ฝ่ายกฎหมายและพัฒนา(2) ฝ่ายกํากับตลาด(3) ฝ่ายกํากับบัญชีตลาดทุน(4) ฝ่ายกํากับและพัฒนาธุรกิจหลักทรัพย์(5) ฝ่ายคดี(6) ฝ่ายงานเลขาธิการ(7) ฝ่ายจดทะเบียนหลักทรัพย์ - ตราสารทุน(8) ฝ่ายจดทะเบียนหลักทรัพย์ - ตราสารหนี้และตราสารอื่น(9) ฝ่ายบริหารทั่วไป(10) ฝ่ายใบอนุญาตธุรกิจหลักทรัพย์(11) ฝ่ายพัฒนากฎเกณฑ์(12) ฝ่ายพัฒนาบริษัท(13) ฝ่ายตรวจสอบกิจการภายใน(14) ฝ่ายตรวจสอบตลาดทุน(15) ฝ่ายทรัพยากรบุคคล(16) ฝ่ายเทคโนโลยีสารสนเทศและการสื่อสาร(17) ฝ่ายยุทธศาสตร์และการต่างประเทศ(18) ฝ่ายวิเคราะห์และตรวจสอบธุรกิจหลักทรัพย์(19) ฝ่ายวิจัยและบริหารความเสี่ยงตลาดทุน(20) ฝ่ายส่งเสริมความรู้ด้านการเงิน(21) ฝ่ายส่งเสริมความสัมพันธ์องค์กร(22) ศูนย์คดีปกครอง(23) ศูนย์ส่งเสริมบรรษัทภิบาลข้อ ๖ ฝ่ายกฎหมายและพัฒนา มีหน้าที่(1) ศึกษา พัฒนา ยกร่าง และแก้ไขกฎหมาย (2) เสนอข้อเท็จจริงและปฏิบัติงานในฐานะเลขานุการของ (ก) คณะอนุกรรมการกฎหมาย (ข) อนุญาโตตุลาการ(3) ให้คําปรึกษาและความเห็นต่าง ๆ เกี่ยวกับข้อกฎหมาย รวมทั้งยกร่างคําสั่งและสัญญาต่าง ๆ ทั้งที่ใช้กับงานภายในของสํานักงาน กรรมการ และพนักงานของสํานักงาน(4) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๗ ฝ่ายกํากับตลาด มีหน้าที่ (1) พัฒนาและกํากับดูแลองค์กรต่าง ๆ ในตลาดทุนให้ได้มาตรฐานและสามารถแข่งขันได้ในระดับสากล เช่น ตลาดหลักทรัพย์ ศูนย์ซื้อขายหลักทรัพย์ ศูนย์ซื้อขายสัญญาซื้อขายล่วงหน้า ระบบการซื้อขายทางเลือก (alternative trading system) สํานักหักบัญชี ศูนย์รับฝากหลักทรัพย์ นายทะเบียนหลักทรัพย์ที่อยู่ในกลุ่มตลาดหลักทรัพย์หรือศูนย์รับฝากหลักทรัพย์ สถาบันจัดอันดับความน่าเชื่อถือ (credit rating agency) เป็นต้น ซึ่งรวมถึงการให้ความเห็นชอบกฎเกณฑ์ การพิจารณาเรื่องร้องเรียน และการตรวจสอบ (2) ติดตามสภาพการซื้อขายในตลาดต่าง ๆ ในภาพรวม (3) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๘ ฝ่ายกํากับบัญชีตลาดทุน มีหน้าที่(1) พัฒนาด้านการบัญชีที่เกี่ยวกับตลาดทุน(2) ให้ความเห็นชอบและกํากับดูแลผู้สอบบัญชี ตั้งแต่การวางกฎเกณฑ์กํากับดูแล การติดตาม การพิจารณาเรื่องร้องเรียน และการรวบรวมข้อมูลเกี่ยวกับการปฏิบัติหน้าที่บกพร่อง (3) ตรวจทานการเปิดเผยข้อมูลในงบการเงินของบริษัทที่ออกหลักทรัพย์ในกรณีต่าง ๆ เช่น การพิจารณาคําขออนุญาตเสนอขายหลักทรัพย์ การสุ่มตรวจทานงบการเงินรายไตรมาสและรายปี การพิจารณาเรื่องร้องเรียนที่เกี่ยวกับงบการเงิน เป็นต้น (4) ให้คําปรึกษาและความเห็นต่าง ๆ เกี่ยวกับการบัญชีและการสอบบัญชี(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๙ ฝ่ายกํากับและพัฒนาธุรกิจหลักทรัพย์มีหน้าที่(1) พัฒนาและกํากับดูแลการประกอบธุรกิจหลักทรัพย์และธุรกิจสัญญาซื้อขายล่วงหน้าทุกประเภท ซึ่งรวมถึงธุรกิจจัดการกองทุนรวมและกองทุนส่วนบุคคล ธุรกิจที่ปรึกษาการลงทุน ธุรกิจค้าและจัดจําหน่ายตราสารหนี้ ธุรกิจนายหน้า ค้า และจัดจําหน่ายหน่วยลงทุน (LBDU) และผู้ประกอบธุรกิจที่เกี่ยวเนื่องกับธุรกิจหลักทรัพย์หรือธุรกิจสัญญาซื้อขายล่วงหน้า (เช่น ผู้ดูแลผลประโยชน์ ผู้รับฝากหลักทรัพย์ บริษัทจัดอันดับกองทุนรวม นายทะเบียนหลักทรัพย์ที่ไม่ได้เป็นบริษัทในกลุ่มของตลาดหลักทรัพย์หรือศูนย์รับฝากหลักทรัพย์ และบริษัทหลักทรัพย์เพื่อธุรกิจหลักทรัพย์ (TSFC) เป็นต้น) รวมถึงประสานงานและกํากับดูแลการทําหน้าที่ของสมาคมหรือองค์กรกํากับดูแลตนเอง(2) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๐ ฝ่ายคดี มีหน้าที่ (1) พิจารณาการดําเนินการลงโทษทางปกครองกับนิติบุคคลและผู้ประกอบวิชาชีพที่อยู่ภายใต้การกํากับดูแลต่าง ๆ รวมทั้งผู้บริหารและบุคลากรที่เกี่ยวข้อง ตามที่ได้รับเรื่องมาจากส่วนงานต้นเรื่อง(2) เสนอข้อเท็จจริงและปฏิบัติงานในฐานะเลขานุการของ(ก) คณะกรรมการเปรียบเทียบ(ข) คณะกรรมการพิจารณาโทษทางปกครอง ภายใต้พระราชบัญญัติสัญญาซื้อขายล่วงหน้า พ.ศ. 2546 และพระราชบัญญัติทรัสต์เพื่อธุรกรรมในตลาดทุน พ.ศ. 2550(3) ประสานงานและติดตามคดีที่อยู่ในกระบวนการดําเนินคดีอาญา(4) เป็นผู้แทนหรือให้คําปรึกษาด้านกฎหมายและคดีในกรณีที่มีผู้ยื่นฟ้องคดีแพ่งหรืออาญาต่อสํานักงาน กรรมการ และพนักงานของสํานักงาน ในคดีที่เกี่ยวกับการปฏิบัติหน้าที่(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๑ ฝ่ายงานเลขาธิการ มีหน้าที่ (1) ปฏิบัติงานด้านเลขานุการและธุรการของคณะกรรมการ ก.ล.ต. คณะกรรมการกํากับตลาดทุน และผู้บริหารระดับสูง (2) กลั่นกรองงานที่เสนอผู้บริหารระดับสูง(3) กําหนดท่าทีในการสื่อสารประเด็นที่เป็นข่าว รวมทั้งงานสื่อมวลชนสัมพันธ์(4) ดําเนินการด้านสื่อสารองค์กรผ่านสื่อสิ่งพิมพ์ เช่น Quarterly Bulletin และรายงานประจําปี เป็นต้น (5) ศูนย์กลางรับเรื่องร้องเรียนจากนักลงทุนและประชาชนทั่วไป (6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๒ ฝ่ายจดทะเบียนหลักทรัพย์ - ตราสารทุน มีหน้าที่(1) ส่งเสริมและพัฒนาการระดมทุนแบบมีกลยุทธ์ รวมถึงการส่งเสริมกลุ่มธุรกิจ ที่มีศักยภาพเชิงยุทธศาสตร์ และนิติบุคคลร่วมลงทุนในรูปแบบต่าง ๆ เช่น private equity และ venture capital fund เป็นต้น(2) วางหลักเกณฑ์และพิจารณาคําขออนุญาตเกี่ยวกับ(ก) ตราสารทุนและตราสารที่คล้ายทุน ใบสําคัญแสดงสิทธิที่จะซื้อหุ้น และตราสารกึ่งทุน(ข) ตราสารการเงินเพื่อการลงทุนใน real assets เช่น property fund/REITs และกองทุนรวมสาธารณูปโภค (infrastructure fund) เป็นต้น(3) ให้ความเห็นชอบ วางหลักเกณฑ์ในการทําหน้าที่ พิจารณาเรื่องร้องเรียน รวบรวมข้อมูลกรณีที่สงสัยว่าอาจมีการกระทําหน้าที่บกพร่องของที่ปรึกษาทางการเงินและผู้ประเมินราคาทรัพย์สิน โดยเฉพาะส่วนที่เกี่ยวข้องกับการออกและเสนอขายหลักทรัพย์(4) ขึ้นทะเบียนรายชื่อกรรมการและผู้บริหารของบริษัทที่ออกหลักทรัพย์(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๓ ฝ่ายจดทะเบียนหลักทรัพย์ - ตราสารหนี้และตราสารอื่น มีหน้าที่(1) ส่งเสริมและสนับสนุนให้มีการออกตราสารประเภทใหม่ ๆ ในเชิงรุก (2) วางหลักเกณฑ์และพิจารณาคําขออนุญาตเกี่ยวกับ(ก) การเสนอขายหลักทรัพย์ประเภทตราสารหนี้และตราสารที่มีอนุพันธ์แฝง(ข) การอนุมัติจัดตั้งและแก้ไขโครงการจัดการกองทุนรวม รวมทั้งการกําหนดหลักเกณฑ์ เงื่อนไข วิธีการในการจัดตั้งกองทุน รวมทั้งข้อกําหนดเกี่ยวกับการลงทุน(ค) การออกตราสารประเภทอื่น ๆ เช่น structured products เป็นต้น(3) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๔ ฝ่ายบริหารทั่วไป มีหน้าที่(1) บริหารงานพัสดุและธุรการทั่วไป(2) รับผิดชอบงานการลงทุน การเงิน การบัญชี และการงบประมาณของสํานักงาน (3) รักษาความปลอดภัยเกี่ยวกับบุคคล ข้อมูล ข่าวสาร และทรัพย์สินของสํานักงาน รวมถึงการตรวจสอบประวัติบุคลากร(4) รับผิดชอบงานดูแลรักษาอาคารสถานที่ทํางาน(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๕ ฝ่ายใบอนุญาตธุรกิจหลักทรัพย์ มีหน้าที่ (1) ให้ใบอนุญาต/รับขึ้นทะเบียนการประกอบธุรกิจหลักทรัพย์และสัญญาซื้อขายล่วงหน้าทุกประเภท รวมถึงธุรกิจที่เกี่ยวเนื่องกับธุรกิจหลักทรัพย์หรือธุรกิจสัญญาซื้อขายล่วงหน้า ทั้งหมด เช่น นายทะเบียนหลักทรัพย์ที่มิได้เป็นบริษัทในกลุ่มของตลาดหลักทรัพย์หรือศูนย์รับฝากหลักทรัพย์ ผู้ดูแลผลประโยชน์ ผู้รับฝากทรัพย์สิน เป็นต้น รวมถึงพิจารณาอนุญาตให้เริ่มประกอบธุรกิจ (2) ให้ความเห็นชอบบุคลากรที่ปฏิบัติงานในธุรกิจหลักทรัพย์และธุรกิจสัญญาซื้อขายล่วงหน้าทุกประเภท เช่น ผู้ถือหุ้นใหญ่ ผู้บริหาร ผู้ขายตราสาร ผู้จัดการกองทุน เป็นต้น (3) พิจารณาเรื่องร้องเรียนและรวบรวมข้อมูลกรณีที่สงสัยว่าผู้ติดต่อกับผู้ลงทุนมีการกระทําความผิด รวมถึงการประกอบธุรกิจโดยไม่ได้รับอนุญาต (4) ดําเนินการในฐานะนายทะเบียนภายใต้พระราชบัญญัติกองทุนสํารองเลี้ยงชีพ พ.ศ. 2530 รวมทั้งการตอบข้อหารือที่เกี่ยวข้อง การเผยแพร่ความรู้ในเรื่องบทบาทหน้าที่ความรับผิดชอบของคณะกรรมการกองทุนสํารองเลี้ยงชีพ และการให้สมาชิกกองทุนตระหนักถึงการรักษาและปกป้องสิทธิประโยชน์ (5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๖ ฝ่ายพัฒนากฎเกณฑ์ มีหน้าที่(1) ยกร่างและปรับปรุงประกาศและข้อบังคับที่ออกตามกฎหมายที่อยู่ภายใต้การกํากับดูแลให้ตรงตามวัตถุประสงค์ในการกํากับดูแล สอดคล้องกับหลักกฎหมายและข้อกําหนดอื่น ๆ และเกื้อหนุนต่อการพัฒนาของภาคธุรกิจ (2) ส่งเสริมให้ประกาศและข้อบังคับอ่านเข้าใจได้ง่าย เช่น การจัดทําคู่มือฉบับประชาชน เป็นต้น(3) ให้คําปรึกษาและความเห็นต่าง ๆ ที่เกี่ยวกับประกาศและข้อบังคับ(4) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๗ ฝ่ายพัฒนาบริษัท มีหน้าที่(1) ส่งเสริมและพัฒนาภาคธุรกิจในการปรับตัวเพื่อให้แข่งขันได้ เช่น การควบรวมกิจการ การปรับโครงสร้าง การซื้อกิจการโดยการใช้หนี้หรือเงินกู้ (leverage buy out) เป็นต้น โดยครอบคลุมทั้งบริษัทจดทะเบียน และบริษัทที่ยังไม่ได้เข้าจดทะเบียน (2) กํากับดูแลการเข้าถือหลักทรัพย์เพื่อครอบงํากิจการ ซึ่งรวมถึง การวางหลักเกณฑ์กํากับดูแล การพิจารณาคําขอ การผ่อนผัน และการเปิดเผยข้อมูล รวมทั้งการกํากับดูแลการทําหน้าที่ของที่ปรึกษาการเงินที่เกี่ยวข้อง (3) ติดตามการทํารายการที่เกี่ยวโยงกัน การได้มาและจําหน่ายไปซึ่งสินทรัพย์ของบริษัทที่ออกหลักทรัพย์ (4) พัฒนาระบบและสอบทานการเปิดเผยข้อมูล ของบริษัทที่ออกหลักทรัพย์หลังการเสนอขายหลักทรัพย์ (5) พิจารณาเรื่องร้องเรียนและกรณีที่สงสัยว่าอาจมีการกระทําความผิด ที่เกี่ยวข้องกับ (2) - (4) รวมทั้งรวบรวมข้อมูลเกี่ยวกับการปฏิบัติหน้าที่บกพร่องของที่ปรึกษาการเงิน และผู้ประเมินราคาทรัพย์สินที่เกี่ยวข้องกับการดําเนินการดังกล่าว (6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๘ ฝ่ายตรวจสอบกิจการภายในมีหน้าที่(1) ตรวจสอบและให้ข้อเสนอแนะเพื่อให้แน่ใจว่าการดําเนินงานภายใน(ก) เป็นไปตามขั้นตอนและวิธีปฏิบัติที่กําหนด(ข) มีระบบการควบคุมภายในที่รัดกุม(ค) ไม่ก่อให้เกิดความเสี่ยงในด้านต่าง ๆ ของสํานักงาน(ง) เป็นไปตามแนวทางการเสริมสร้างบรรษัทภิบาลที่ดี(2) เสนอข้อเท็จจริงและปฏิบัติงานในฐานะเลขานุการของคณะกรรมการตรวจสอบฃ(3) ให้คําปรึกษาและความเห็นต่าง ๆ เกี่ยวกับระบบการควบคุมภายในที่ดี(4) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๑๙ ฝ่ายตรวจสอบตลาดทุนมีหน้าที่(1) ตรวจสอบและรวบรวมพยานหลักฐานที่เกี่ยวกับการกระทําที่ไม่เป็นธรรมเกี่ยวกับการซื้อขายและการกระทําความผิดในมาตราที่สําคัญอื่น (2) ติดตามข่าวสารและพิจารณาเรื่องร้องเรียนที่เกี่ยวกับการกระทําอันไม่เป็นธรรม ในการซื้อขาย(3) ประสานงานและสนับสนุนด้านข้อมูลกับฝ่ายคดี พนักงานสอบสวน และพนักงานอัยการ(4) จัดการระบบฐานข้อมูลลักษณะต้องห้ามของกรรมการและผู้บริหารของบริษัทที่เสนอขายหลักทรัพย์(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๒๐ ฝ่ายทรัพยากรบุคคล มีหน้าที่(1) ศึกษาและติดตามเทคนิคการบริหารจัดการเกี่ยวกับการดําเนินงานด้านพนักงานใหม่ ๆ เพื่อนํามาปรับใช้ในงานสํานักงาน(2) รับผิดชอบงานด้านบริหารบุคคลของสํานักงาน ซึ่งรวมถึงการจัดโครงสร้างองค์กร จัดทําแผนอัตรากําลัง การสรรหาพนักงาน การประเมินผล และการจ่ายค่าตอบแทนและสวัสดิการ(3) รับผิดชอบงานด้านการพัฒนาพนักงาน รวมถึงการพัฒนาภาวะผู้นําสําหรับผู้บริหาร การฝึกอบรม การพัฒนาสายงานอาชีพ การพัฒนาพนักงานที่มีศักยภาพและการจัดทําแผนสืบทอดตําแหน่ง รวมถึงการสร้างวัฒนธรรมการเรียนรู้(4) สร้างความสัมพันธ์ที่ดีกับพนักงานรวมถึงการสื่อสารและเสริมสร้างสภาพแวดล้อมการทํางานให้เป็นองค์กรน่าทํางาน(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๒๑ ฝ่ายเทคโนโลยีสารสนเทศและการสื่อสาร มีหน้าที่(1) ติดตามและนําเสนอการเปลี่ยนแปลงและพัฒนาการทางด้านเทคโนโลยีสารสนเทศและการสื่อสาร ทั้งภายในและต่างประเทศ เพื่อให้แน่ใจว่าระบบเทคโนโลยีสารสนเทศและการสื่อสารได้ถูกนํามาใช้ในงานด้านต่าง ๆ ของสํานักงานได้อย่างมีประสิทธิภาพ(2) บริหารจัดการโครงสร้างพื้นฐาน การบริหารการจัดการเครือข่ายข้อมูล และความมั่นคงปลอดภัยด้านสารสนเทศ(3) วิเคราะห์ จัดหา และออกแบบระบบงานเพื่อการใช้งานภายใน(4) บริหารจัดการระบบสารสนเทศกลาง(5) ให้คําปรึกษาและความเห็นต่าง ๆ เกี่ยวกับเทคโนโลยีสารสนเทศและการสื่อสาร(6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๒ ฝ่ายยุทธศาสตร์และการต่างประเทศ มีหน้าที่(1) ศึกษา กําหนดท่าที นโยบาย และยุทธศาสตร์ของตลาดทุนไทย ให้สามารถแข่งขันได้ในระดับสากล รวมถึงการกําหนดนโยบายและยุทธศาสตร์เกี่ยวกับธุรกรรมและสินค้าใหม่ ๆ ในตลาดทุน และการมีพัฒนาการด้านโครงสร้างพื้นฐานที่จําเป็น(2) กําหนดท่าที นโยบาย และยุทธศาสตร์เกี่ยวกับบทบาทในการปฏิบัติหน้าที่ในการกํากับดูแลและพัฒนาตลาดทุน (3) ผลักดันและบริหารให้มีการดําเนินการตามท่าที นโยบาย และยุทธศาสตร์ที่กําหนดตาม (1) และ (2) (4) สร้างความสัมพันธ์กับต่างประเทศในเชิงรุก และส่งเสริมการเชื่อมโยงตลาด(5) ผลักดันให้มีการยกระดับมาตรฐานตลาดทุนไทยให้ได้รับการยอมรับในระดับสากล(6) เป็นศูนย์กลางในการติดต่อและประสานงานกับต่างประเทศ(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๒๓ ฝ่ายวิเคราะห์และตรวจสอบธุรกิจหลักทรัพย์ มีหน้าที่(1) ติดตาม ตรวจสอบ และพิจารณาเรื่องร้องเรียน ที่เกี่ยวกับผู้ประกอบธุรกิจหลักทรัพย์และธุรกิจสัญญาซื้อขายล่วงหน้าทุกประเภท และผู้ประกอบธุรกิจที่เกี่ยวเนื่องกับธุรกิจหลักทรัพย์หรือธุรกิจสัญญาซื้อขายล่วงหน้า เช่น นายทะเบียนหลักทรัพย์ที่มิได้เป็นบริษัทในกลุ่มของตลาดหลักทรัพย์หรือศูนย์รับฝากหลักทรัพย์ ผู้ดูแลผลประโยชน์ ผู้รับฝากทรัพย์สิน และบริษัทหลักทรัพย์เพื่อธุรกิจหลักทรัพย์ (TSFC) เป็นต้น(2) พิจารณาเรื่องร้องเรียน และรวบรวมข้อมูลกรณีที่สงสัยว่าบริษัทผู้ประกอบธุรกิจผู้บริหาร และผู้จัดการกองทุนปฏิบัติหน้าที่บกพร่อง(3) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๔ ฝ่ายวิจัยและบริหารความเสี่ยงตลาดทุน มีหน้าที่(1) เป็นศูนย์ข้อมูลและวิเคราะห์ปัจจัยเสี่ยงที่กระทบต่อตลาดทุนทั้งปัจจัยภายนอกและภายในประเทศ รวมทั้งโครงสร้างตลาดทุนในเชิงจุลภาค (micro structure of market) และพิจารณาผลกระทบต่อการปฏิบัติหน้าที่ในการกํากับดูแลและพัฒนาตลาดทุน(2) เป็นศูนย์กลางในการจัดการ systemic risk และเสนอแนะแนวทางการบริหารจัดการความเสี่ยงดังกล่าว(3) ศึกษา วิเคราะห์ เสนอแนะการพัฒนาผลิตภัณฑ์ทางการเงินที่รองรับการบริหารจัดการในตลาดทุน(4) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๕ ฝ่ายส่งเสริมความรู้ด้านการเงิน มีหน้าที่ (1) ส่งเสริมและพัฒนาความรู้ด้านการเงิน การลงทุน และตลาดทุนให้แก่นักลงทุนและประชาชนทั่วไป(2) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๖ ฝ่ายส่งเสริมความสัมพันธ์องค์กร มีหน้าที่(1) เสริมสร้างภาพลักษณ์ที่ดีขององค์กรในเชิงรุก ผ่านการสร้างความสัมพันธ์ที่ดีกับองค์กรและภาคธุรกิจต่าง ๆ ในประเทศ(2) ดําเนินการด้านสื่อสารองค์กรผ่านสื่อและกิจกรรมอื่น ๆ เช่น เว็บไซต์ กิจกรรมต่าง ๆ เป็นต้น(3) ดําเนินการสื่อสารภายในองค์กร(4) พัฒนาและดําเนินการให้องค์กรทําหน้าที่ด้วยความรับผิดชอบต่อสังคม (Corporate Social Responsibility)(5) ดําเนินการเกี่ยวกับห้องสมุดของสํานักงาน(6) ทําหน้าที่เป็น "ศูนย์ระดมทุน" ประสานงานเชิงรุกกับองค์กรและภาคธุรกิจต่าง ๆ เพื่อส่งเสริมให้มีการระดมทุนตามแผนกลยุทธ์ (7) ปฏิบัติงานร่วมกับองค์กร สมาคม และภาคธุรกิจต่าง ๆ เพื่อผลักดันให้ภาคธุรกิจมีบทบาทในการพัฒนาตลาดทุนและการกํากับดูแลตนเองมากขึ้น เช่น โครงการ Institute of Independent Investment Advisor (IIA) เพื่อส่งเสริมให้มีจํานวนผู้วิเคราะห์ในตลาดทุนมากขึ้น และจัดให้มีตัวชี้วัดอุตสาหกรรม (industry indicator) ที่น่าเชื่อถือ โครงการ Central Suitability Bureau เพื่อให้มีส่วนงานกลาง ทําหน้าที่ประเมินความเหมาะสมเกี่ยวกับวัตถุประสงค์การลงทุน ฐานะการเงิน และระดับความเสี่ยงที่ตนยอมรับได้ของลูกค้า เป็นต้น (8) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๗ ศูนย์คดีปกครอง มีหน้าที่(1) เสนอแนะและให้คําปรึกษาเกี่ยวกับการปฏิบัติงานทางปกครองของสํานักงาน(2) พิจารณาการอุทธรณ์ในคดีปกครอง(3) ปฏิบัติงานในฐานะเลขานุการของคณะกรรมการที่ทําหน้าที่วินิจฉัยอุทธรณ์(4) เป็นผู้แทนเพื่อแก้ต่างให้สํานักงาน กรรมการ ก.ล.ต. และพนักงานของสํานักงาน ในกรณีที่ถูกฟ้องร้องต่อศาลปกครองอันเนื่องมาจากการปฏิบัติหน้าที่(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมายข้อ ๒๘ ศูนย์ส่งเสริมบรรษัทภิบาล มีหน้าที่(1) กําหนดแนวทางการเสริมสร้างบรรษัทภิบาลที่ดี การดําเนินธุรกิจด้วยความรับผิดชอบต่อสังคม (Corporate Social Responsibility) สําหรับบริษัทที่ออกหลักทรัพย์ ซึ่งรวมถึงการต่อต้านการทุจริตและคอรัปชั่น (2) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมายข้อ ๒๙ ที่ทําการของสํานักงานตั้งอยู่ที่ชั้น 10 และชั้น 13-16 อาคารจีพีเอฟ วิทยุ เลขที่ 93/1 ถนนวิทยุ แขวงลุมพินี เขตปทุมวัน กรุงเทพมหานคร 10330 โทรศัพท์ 0-2695-9999 และ 0-2263-6499 โทรสาร 0-2256-7711 การติดต่อสํานักงาน หรือคณะกรรมการ ก.ล.ต. สามารถกระทําผ่านสํานักงานได้ตามสถานที่ทําการข้างต้น หรือทาง นอกจากนี้ ผู้ที่สนใจสามารถค้นหาข้อมูลข่าวสารเพิ่มเติมได้ที่ [ ]( - ประกาศ ณ วันที่ 5 มีนาคม พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์